O **Eurocopter AS565 Panther** (no presente **Airbus Helicopters**) é a versión militar do helicóptero medio multipropósito bimotor Eurocopter AS365 Dauphin. O Panther é usado para unha ampla gama de roles militares, como asalto, apoio de fogo, guerra antisubmarina e antisuperficie, busca e rescate e evacuación médica.

Desenvolvemento
---------------

Durante os anos 80 a firma francesa Aérospatiale decidiu desenvolver unha versión militar do seu popular Eurocopter AS365 Dauphin. A variante civil SA365 N do Dauphin foi usada como punto de partida para o proxecto; o novo helicóptero foi deseñado para realizar operacións utilitarias, anti-carro, de transporte de tropas e marítimas. O 28 de febreiro de 1984 o prototipo da variante militar, designado AS365M e posteriormente chamado Panther, realizou o seu primeiro voo. Construíronse un total de tres prototipos.

En maio de 1986 Aérospatiale lanzou formalmente a fabricación do AS365M, anticipando nese momento que se venderían uns 400 Panther a longo prazo. O modelo de produción inicial, que inicialmente foi designado como AS365 K, pasou a chamarse ao pouco tempo no amplamente coñecido AS565 Panther. Os primeiros modelos estaban impulsados por dous motores turboeixo Turbomeca Arriel 1M1; en 1995 Eurocopter comezou a ofrecer versións do Panther máis potentes que usaban o novo motor Turbomeca Arriel 2C.

En febreiro de 2016 Airbus Helicopters prometeu trasladar a liña de produción do AS565 Panther á India se era seleccionado pola Armada india como helicóptero utilitario. En abril de 2016 anunciouse que o ritmo de fabricación do AS565 Panther aumentaría substancialmente tras un cambio dunha liña de produción estática a unha fluída, ademais de reducirse nun 30% o tempo de entrega dos compoñentes.

Deseño
------

O AS565 Panther é un helicóptero multimisión de tamaño medio bimotor. É capaz de realizar varias misións navais e terrestres, como seguridade marítima, busca e rescate (SAR), evacuación de baixas (CASEVAC), reaprovisionamente vertical, vixilancia, operacións de forzas especiais, guerra antisubmariba (ASW) e guerra antisuperficie (ASuW). O Panther está impulsado por dous motores turboeixo Turbomeca Arriel, que moven o rotor principal do aparello e un dispositivo fenestron no rotor de cola. O perfil de voo do Panther foi descrito como doado de manobrar, posuíndo xenerosas limitacións de forza g e cun alto nivel de estabilidade.

Na configuración de transporte de comandos, o Panther pode levar ata 10 soldados totalmente equipados ademais dos dous pilotos. A cabina principal pode reconfigurarse rapidamente para realizar varios roles, como misións de transporte de tropas, SAR e MEDIVAC; entre o equipamento adicional está un equipo médico completo, cámara infravermella do vista frontal, flotadores de emerxencia, altofalantes, elevador de velocidade variable, eslinga de carga, reflector e estrutura de soporte para padiolas.

Variantes
---------

AS565 da Mariña mexicana
**SA 365M Panther**

Prototipo da variante militar. Voou por vez primeira o 29 de febreiro de 1984.
**SA 365 FK**

Designación orixinal do SA 365 K.
**SA 365 K**

A primeira versión do Panther, baseada no AS365 N2. Ofrécese con varios tipos de armamento, como un canón Giat M621 de 20 mm, foguetes de 2,75 polgadas Forges de Zeebrugge ou foguetes de 68 mm Thales Brandt.
**AS565 UA**

Variante utilitaria militar desarmada para recoñecemento, transporte e busca e rescate. Pode usar motores Arriel 1M1 ou 2C.
SA 365 F da Armada francesa
**AS565 UB**

Versión utilitaria do AS365 N3, no presente en fabricación. Está impulsada por dous turboeixos Turbomeca Arriel 2C, que están equipados con control de motor electrónico con autoridade total (FADEC). As principais misións deste helicóptero son o transporte de 8-10 soldados totalmente equipados, evacuación de baixas e apoio loxístico.
**AS565 AA**

Variante armada para o campo de batalla, pode equiparse con armas aire-aire como canósn de 20 mm, foguetes ou ata oito mísiles Mistral. Poder usar tanto motores Arriel 1M1 como 2C.
**AS565 AB**

Versión de ataque do AS365 N3.
**AS565 MA**

Variante naval multipropósito desarmada para patrulla marítima, busca e rescate ou vixilancia. Pode equiparse tanto con motores Arriel 1M1 como con 2C.
**AS565 MB**

Versión de transporte marítimo e de busca e rescate do AS365 N3. ofrecida con varios tipos de armamento, como un conón de 20 mm montado na cabina, mísiles anti-buque AS 15 TT, e torpedos Mark 46 e Whitehead A.244/S.
Harbin Z-9 chinés
**AS565 SA**

Variante naval multipropósito armada para guerra antisubmarina usando tanto sónar ou detector de anomalías magnéticas, busca e rescate e vixilancia. Pode equiparse tanto con motores Arriel 1M1 como con 2C.
**AS565 SB**

Versión de vixilancia e de guerra antisuperficie do AS365 N3.
**AS565 CA**

Variante militar antiblindaxe cunha mira montada no teito e mísiles HOT. Pode equiparse tanto con motores Arriel 1M1 como con 2C.
**AS565 N3**

Versión de patrulla marítima e vixilancia do AS365 N3 para a Garda Costeira grega.
**AS565 SC**

Versión de busca e rescate para Arabia Saudita.
**AS565 MBe**

MB mellorado con máis carga, rotor principal e cola plegables, motores Arriel 2N e nova aviónica. Inicialmente para a Mariña mexicana.
**HM-1 Pantera**

Baseado no AS565 AA, fabricada pola subsidiaria de Airbus Helicopters Helibras para o Exército brasileiro.
**Panther 800**

Versión ofrecida para o programa Light Utility Helicopter do Exército dos Estados Unidos como substituto para o UH-1 Huey, con dous motores LHTEC T800. Só para probas de voo.
**Harbin Z-9**

O Harbin Z-9 e as súas variantes son fabricados baixo licenza por Harbin Aircraft Manufacturing Corporation para o Exército Popular de Liberación.

Notas
-----

1. 1 2  McGowen 2005, p. 163
2. 1 2 3  "Aerospatiale unleashes Panther.". Flight International. Consultado o 3 de novembro de 2018.
3. 1 2 3 4 5 6 7  Taylor 1996, pp. 368-370
4. 1 2 3  "More power for Naval Panther". Flight International. Consultado o 3 de novembro de 2018.
5. ↑  "Airbus Helicopters targets Asian sales expansion". FlightGlobal. Consultado o 3 de novembro de 2018.
6. ↑  "Airbus plans global hub in India for Panther copters". Live Mint. Consultado o 3 de novembro de 2018.
7. ↑  "Airbus Helicopters advances Panther MBe deliveries". FlightGlobal. Consultado o 3 de novembro de 2018.
8. 1 2  "AS565 MBe" (PDF). *Airbus Helicopters*. Arquivado dende o orixinal (PDF) o 12 de setembro de 2015. Consultado o 11 de novembro de 2018.
9. 1 2  "AS565MB" (PDF). *Helibras*. Archived from the original on 03 de setembro de 2014. Consultado o 11 de novembro de 2018.
10. ↑  Northham 1987, p. 31
11. ↑  Northham 1987, pp. 31-32
12. ↑  Northham 1987, p. 30

Bibliografía
------------

* McGowen, Stanley S. "Helicopters: An Illustrated History of Their Impact." *ABC-CLIO*, 2005. ISBN 1-85109-468-7.
* Northham, Hugh. "Panther prowl." *Flight International*, 8 de agosto de 1987. pp. 30–32.
* Taylor, Michael J. H. (1996). *Brassey's World Aircraft & Systems Directory*. Londres: Brassey's. ISBN 1 85753 198 1.

| * v
* c
* e
Aeronaves de Airbus |
| --- |
| Ala fixa | 

|  |  |
| --- | --- |
| Civís | 
* A220
* A300
* A300 Beluga
* A310
* A320
	+ A318
	+ A319
	+ A321
* A320neo
* A330
* A340
* A350
* A380
* E-Fan
	+ experimental
* A330neo
	+ en desenvolvemento
* NSR
	+ proposto

 |
| Militares | 
* A310 MRTT
* CC-150 Polaris
* A330 MRTT
* A400M
* C212
* CN235
* C295
* HC-144
* Mako/HEAT
	+ retirado
* KC-45
	+ proposto
* Eurofighter Typhoon

 |

 |
| Helicópteros | 

|  |  |
| --- | --- |
| Civís | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332 (H215)
* AS350 (H125)
* AS355
* SA/AS365
* X3
	+ experimental
* X6

 |
| Militares | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |

 |